Charles Cooper

Charles Fernandes Cooper (☆ 28 di mei 1963 na Kòrsou Kandidato elekshon) ta un politiko kurasoleño. Desde 14 di yüni 2021 e ta minister di Tráfiko, Transporte i Planifikashon Teritorial den Gabinete-Pisas II.Awe lo tuma luga e seremonia ofisial di huramentashon, Vigilante (14 di yüni 2021) Di 2010 pa 2012 e tabata e promé mandatario di pais Kòrsou pa karga e kartera aki den Gabinete-Schotte. Cooper tabata miembro di parlamento di Kòrsou di 2017 pa 2021.

 Biografia 
Charles Cooper, konosí tambe komo Chaleco of Chief, a nase den e bario di Parera. Su famia a konsistí di solamente un mama, ku a lanta dos yu hòmber i dos yu muhé. El a bishitá St. Jozef School sigui pa Dr. Da Costa Gomez school na Koraal Specht. Ku su 13 aña ya e tabata bon konosí den e mundu di prensa komo bendedó di korant na lusnan di tráfiko na Dr. Maalweg. Ku su 15 aña el a optené su diploma di A-stroom na Technische School St. Paulus. Djei el a sigui pa su T-stroom na Jan Ruimers technische school, kual el a kaba ku éksito den apénas 2 aña. El a kontinua na Bedrijfschool di Shell den oranan di dia i anochi a sigui e dos último klasnan di HAVO. Ku su 19 aña el a kuminsá traha na Shell komo instrumentmaker. Na 1983 e ta bai studia na Tilburg, Hulanda unda el a kaba su M.T.S "cum laude" i komo "ooit best geslaagde" di e skol. Cooper a sigui pa H.T.S., graduando komo ingeniero den teknologia kímiko na Universidat di Breda. Na Hulanda e tabata hopi aktivo riba tereno sosial i a militá, entre otro, den un organsisashon ku ta sali na defensa di Antianonan, Sirkulo Antiano di Tilburg (SAT) i den komishon di guia pa beursalen i despues komo sekretario di SAT. 

Cooper a regresá su isla natal i a bai traha bèk na Refineria Isla, pero den un otro funshon. Mirando su potensial, el a wòrdu ofresé despues di 3 luna di labor e oportunidat pa e bai hasi Master of science na Universidat di Zulia na Venezuela. E estudio aki a dura 3 aña. Na momentu ku Cooper a terminá su estudio el a regresá Kòrsou i a bai traha den e área di kontròl di proseso na e refineria. Den 3 aña di tempu el a bai okupá e puesto di hefe di kontròl di proseso. Funshon ku el a okupá te ora ku el a kuminsa su karera polítiko.

Na 1995 Cooper tabata kantidato nr. 20 riba lista di partido MAN. Entre 2003 i 2010 e tabata lider di partido, retirando despues di e perdida di tres asiento den elekshon 2010 pa konseho insular di Kòrsou. Cooper si ta logra pa wòrdu nombrá diputado di infrastructura.

Despues di desmantelashon di Antia Hulandes dia 10 di òktober 2010 ta nombra Cooper komo minister di Trafiko, Transporte i Planifikashon Teritorial, e promé mandatario di Kòrsou ku e kartera aki. E tabata un di e ministernan ku no a pasa e screening. Memo inzake screeningsresultaten Inisialmente no a aktua riba e resultado di e screening i Cooper a keda ku e enkargo di minister. Finalmente e diskushonnan kontinuo tokante e integridat di diferente minister ta kulminá den un krisis polítiko, ku a kousa kaida di gabinete Schotte na 2012.

Pa elekshon parlamentario 2012 Cooper a enkabesá e lista di Partido MAN i a keda elegí komo miembro di Parlamento di Kòrsou. Na 2016 e ta bandona Partido MAN despues di binti aña ku e partido. Cooper stapt op bij MAN, Antilliaans Dagblad, 27 di yüni 2016. Konsultá 7 di ougustus 2021. Cooper ta uni su mes na partido Movementu Futuro Kòrsou (MFK) i tabata di 2017 pa 2021 miembro di parlamento di Kòrsou. Komo kandidato nr. 2 na 2021 el a logra un total di 1862 voto personal.

Cooper ta kasá i ta tata di un yu muhé i dos yu hòmber.

Category:Hende
Category:Polítiko di Kòrsou
Category:Minister di Kòrsou